alexandrainst/scandi-wiki huggingface dataset:
Ole Bischof

Ole Bischof  (født 27. august 1979 i Reutlingen) er en tysk judoka. Han trenes av Frank Wieneke som tok gull i Sommer-OL 1984. Bischof vant gull i -81 kg-klassen under Sommer-OL 2008 i Beijing da han vant over Kim Jae-Bum. Fire år senere tapte Bischof finalen for samme motstander og tok sølvmedaljen i samme klasse under Sommer-OL 2012 i London.

Ole Bischof vant det tyske U21-mesterskapet allerede som 18-åring i 1997. Fire år senere, i 2001, ble han tysk mester i seniorklassen.

Bischof har i tillegg VM-bronse, og både gull, sølv og bronse fra EM i judo.

Referanser

Eksterne lenker 
 
 
 Ole Bischof på Facebook

Tyske judoka
Olympiske mestere for Tyskland
Olympiske sølvmedaljevinnere for Tyskland
Medaljevinnere under Sommer-OL 2008
Deltakere for Tyskland under Sommer-OL 2008
Judoka under Sommer-OL 2008
Medaljevinnere under Sommer-OL 2012
Deltakere for Tyskland under Sommer-OL 2012
Judoka under Sommer-OL 2012
Fødsler i 1979
Olympiske medaljevinnere i judo
Mad Max: Fury Road

Mad Max: Fury Road er en australsk-amerikansk action- og eventyrfilm fra 2015. Regi er ved George Miller. Hovedrollene spilles av Tom Hardy og Charlize Theron. Filmen er den fjerde i Mad Max-rekken, etter Mad Max (1979), Mad Max 2 (1981) og Mad Max etter Thunderdome (1985).

Handlingsreferat 
I fremtiden har jordkloden blitt en ødemark, og all menneskenes sivilisasjon har kollapset fullstendig som et resultat av blodige konflikter og stadig minkende ressurser. Max Rockatansky (spilt av Tom Hardy) er en overlevende som ofte blir hjemsøkt av visjoner om døde mennesker. Han blir tatt til fange av War Boys, soldatene til den tyranniske lederen Immortan Joe. 

I mellomtiden blir Imperator Furiosa, en av Joes nestkommanderende, sendt i sin pansrede "War Rig" for å få tak i mer drivstoff og ammunisjon. Men Joe innser snart at hans fem koner - kvinner han har valgt til å føde hans barn - har forsvunnet sammen med Furiosa. Furiosa kjører inn i en sandstorm og kommer seg unna forfølgerne. Max kommer seg løs, og slår seg sammen med Furiosa og Joes fem koner: Capable, Cheedo, Toast, Dag og Splendid Angharad, som er høygravid med Joes barn. Men gruppen må snart møte Joe og hans styrker i kamp, hvor mange av Joes styrker blir drept og Furiosa hardt såret.

Rolleliste 
 Tom Hardy som Max Rockatansky
 Charlize Theron som Imperator Furiosa
 Nicholas Hoult som Nux
 Rosie Huntington-Whiteley som Splendid
 Zoë Kravitz som Toast
 Riley Keough som Capable
 Nathan Jones som Rictus Erectus
 Hugh Keays-Byrne som Immortan Joe
 Abbey Lee som The Dag

Eksterne lenker 
 
 

Filmer fra 2015
Actionfilmer fra USA
Australske actionfilmer
Eventyrfilmer fra USA
Science fiction-filmer fra USA
Postapokalyptiske filmer
Dystopiske filmer
Engelskspråklige filmer
Oppfølgerfilmer
Forvebrua

Forvebrua eller Forve bru, er en veibro som krysser elven Orkla øst for tettstedet Fannrem i Orkdal kommune i Trøndelag. Brua består av to kjørefelt og har tre spenn fordelt på en total lengde av i underkant 200 meter. Brua ble tatt i bruk i 1939 og erstattet en tidligere smal bru på stedet som ble oppført i 1865. Brua er nå tillatt for kjøretøy med totalvekt opp til 60 tonn. Brua ligger på fylkesvei 65. Inntil 2. oktober 2015 lå brua på Europavei 39.

Se også
Liste over broer i Norge
Liste over broer i Norge etter lengde

Bilder

Referanser 

Veibroer i Trøndelag
Veier i Orkland
Fagverksbroer
Broer åpnet i 1939
Broer på E39
Michael Treschow (1741)

Michael Treschow (født 5. mars 1741 i Vågå, død 5. juni 1816 i København) var embetsmann og på slutten av sitt liv adelsmann i Danmark og Norge.

Familie 
Treschow ble født i Vågå, hvor faren Herman Treschow var prest.

Treschow giftet seg den 8. april 1778 med Christina Elisabeth Wasserfall (døpt 26. juli 1753–31. mars 1823), datter av kjøpmann Peter Wasserfall og enken etter Peter Henningsen, deputert i Det tyske Kancelli. Ekteparet hadde sønnene Herman Gerhard Treschow (1780–1836), amtmann, Willum Frederik Treschow (1786–1869; senere kjent som Frederik Wilhelm) og Michael Hendrich Johan Daniel Treschow (1791–1869).

Datteren Petronelle Marie (1781-1849) var gift med professor og eidsvollsmann Georg Sverdrup.

Utdannelse og yrkesliv 
Treschow ble i 1755 privat dimittert til Københavns Universitet, hvor han studerte teologi og deretter byttet studium for i 1764 å avlegge latinsk-juridisk embetseksamen.

Treschow ble i 1766 sekretær i Det danske Kancelli, datidens regjering i staten Danmark–Norge. Der gjorde han seg fordelaktig bemerket som sekretær for forskjellige viktige kommisjoner.

Treschow var fra 1771 høyesterettsassessor og mellom 1800 og 1808 amtmann over Roskilde amt. Treschow var fra 1774 justisråd, fra 1779 etatsråd, fra 1784 konferensråd og fra 1812 kommandør av Dannebrogordenen.

I tillegg innehadde Treschow flere verv. Etter en vitenskapelig utenlandsreise i 1775 ble han medlem av direksjonen for Det kongelige Teater, samt i 1784 medlem av den da nedsatte kommisjon som skulle undersøke teaterets tilstand. Treschow ble i 1781 medlem og i 1798 leder av Det kongelige danske Selskab for Fædrenelandets Historie og Sprog, og til det av selskapet utgitte Nye danske Magazin inngav han et betydelig antall bidrag.

Treschow ble i 1812 adlet som dansk og norsk adelsmann. Han er således stamfar til den første adelige slekt Treschow.

Se også 
 Treschow

Referanser 
<div class="references-small">

</div class="references-small">

Adelige dansker
Adelige nordmenn
Dannebrogordenen
Alumni fra Københavns Universitet
Medlemmer av Det kongelige danske Selskab for Fædrelandets Historie
Norske amtmenn
Den store hvite flekken

Den store hvite flekken, også kjent som den store hvite ovalen, på Saturn er et navn gitt til periodiske stormer som er tilstrekkelig store til at de er synlige fra jorden via teleskoper. Flekkene kan bli flere tusen kilometer brede.Navnet kommer av analogen til Jupiters store røde flekk.

Kilder

Eksterne lenker 
  Article on Saturn's Northern Electrostatic Disturbance  hos Sky and Telescope
  1990/1 Hubble-bilde
  2006: observert med et 12" teleskop av amatører nær Paris
  Volunteers Help NASA Track Return of the Dragon
  The Great White Spot at ESA/Hubble
  Christopher Go's Saturn Website Pictures of Saturn's Northern Electrostatic Disturbance (2011)

Saturn
Artikler i astronomiprosjektet
Titans atmosfære

Titans atmosfære er kjent som den eneste fullt utviklede atmosfæren som eksisterer på en naturlig satellitt i solsystemet.

Tilstedeværelsen av en betydelig atmosfære ble først antatt av den spanske astronomen Josep Comas Solà som observerte en betydelig kantformørkelse på Titan i 1903, og senere bekreftet av Gerard Kuiper i 1944 ved bruk av en spektroskopisk teknikk som ga et anslag for et atmosfærisk trykk av metan i størrelsesorden 100 millibar (10 kPa).

Referanser

Eksterne lenker 
 

Titan
Atmosfære
Artikler i astronomiprosjektet
Elefantiasis

Elefantiasis eller elefantsyken er en tilstand der lymfedrenasjen (avløpet av lymfe) er hindret, og visse kroppsdeler, oftest armer, bein eller kjønnsorganer, derfor hovner voldsomt opp i lymfødem. Etter hvert fortykkes bindevevet og huden, som får preg av elefantskinn, derav navnet.

Sykdommen skyldes oftest filariasis, en tropisk sykdom der det har oppstått infeksjon på grunn av filarier, det vil si parasitter i form av snyltende flatorm som slår seg ned i lymfekarene og tetter dem igjen. Lymfekarene kan også skades ved strålebehandling eller kirurgiske inngrep, eventuelt kan avløpshinderet oppstå på grunn av trykk fra svulster.

Selve ordet er dannet av de greske elefas, som betyr 'elefant', og -iasis, 'tilstand'.

Referanser

Eksterne lenker 
 
 Nhi.no om elefantsyke og filariasis

Infeksjonssykdommer
Guldhaugen Sanatorium

Guldhaugen Sanatorium (innviet 26. februar 1918) i Harstad er et tidligere norsk sanatorium som behandlet pasienter som led av spanskesyken. Det ble drevet av Norske Kvinners Sanitetsforening. I 1933 ble sanatoriet utvidet fra de opprinnelige 20 til 40 sengeplasser. Sanatoriet var fortsatt i bruk i 1961. Bygningen ble revet i 1979.

Referanser

Eksterne lenker
 

Etableringer i 1918
Troms' historie
Sanatorier
Tidligere sykehus i Norge
Byggverk revet i 1979
Li Xuerui

Li Xuerui (født 24. januar 1991 i Chongqing) er en kinesisk badmintonspiller. Hun ble kvalifisert til Sommer-OL 2012 i London etter å ha kommet blant de beste på verdensrankingen, og gikk inn i turneringen seedet som nummer 3.. I OL kom hun til finalen i singel for kvinner hvor hun vant 2-1 i sett over landskvinnen Wang Yihan. Li ble dermed olympisk mester i sitt første OL.

Referanser

Eksterne lenker 
 

Kinesiske badmintonspillere
Olympiske mestere for Kina
Deltakere for Kina under Sommer-OL 2012
Badmintonspillere under Sommer-OL 2012
Medaljevinnere under Sommer-OL 2012
Deltakere for Kina under Sommer-OL 2016
Badmintonspillere under Sommer-OL 2016
Fødsler i 1991
Olympiske medaljevinnere i badminton
Marek Pach

Marek Pach (født 16. desember 1954 i Zakopane) er en polsk tidligere kombinertløper og skihopper som representerte Wisła-Gwardia Zakopane. I OL i Innsbruck i 1976 ble han nummer 20 (av 33 fullførende deltakere) i kombinert og nummer 40 (av 54 deltakere) i storbakken i spesielt hopp. Samme år ble han polsk mester i spesielt hopp, stor bakke.

Pach driver i dag (2012) en sportsforretning i Zakopane.

Kilder 
 Sports Reference: Marek Pach  (besøkt 4. august 2012)
 Polski Komitet Olimpijski: Pach Marek (besøkt 4. august 2012)
 Skijumping.pl: Mistrzowie Polski w skokach narciarskich w latach 1920-2002 (besøkt 4. august 2012)

Eksterne lenker 
 

Polske kombinertløpere
Polske skihoppere
Skihoppere under Vinter-OL 1976
Kombinertløpere under Vinter-OL 1976
Deltakere for Polen under Vinter-OL 1976
Personer fra Zakopane
Banner (adelsslekt)

Banner er en dansk uradelsslekt, som førte et våpen med et av rødt og sølv skrådelt felt, og som hjelmtegn en rekke bannere. Slekten hevdet i likhet med den svenske slekten Baner å stamme fra Timme Sjællandsfarer. Han skulle under Knut II av Danmarks kamper i England, ifølge et sagn, i et kritisk øyeblikk, da bannerføreren var falt, ha stanset uordenen i hæren, ved å feste en bøkegren til odden av sitt spyd, og brukt det som banner. Navnet tok slekten imidlertid først i reformasjonstiden.

Den første mann av slekten som kan påvises er Erik Nielsen (død 1345), lensmann på Aalborghus og marsk. En gren av hans etterkommere i mannslinjen tok senere navnet Høeg, men fortsatte å føre Banner-våpenet. Niels Eriksen Banner til Vinstrup og Asdal (riksråd 1438, lensmann på Aalborg 1447) ble stamfar for den grenen av slekten som fortsatt førte navnet Banner. Hans sønn med Johanne Andersdatter,  Anders Nielsen Banner til Vinstrup, Asdal, Kokkedal m.m. (død ca. 1486) var riksråd. Hans sønnesønn var riksråd og riksmarsk Erik Eriksen Banner. Slekten eide hovedgården Høgholt på 1400 og 1500-tallet.

På Frederik IIIs tid var Erik Banner til Oregaard m.m. (død 1687) og Niels Banner (død 1670) til Hagenskov (Frederiksgave) geheimeråder og inntok innflytelsesrike stillinger i den nye enevoldsstaten. Med sistnevntes sønnesønn, kaptein i Søetaten Niels Banner, døde slekten ut i 1713.

Eksterne lenker 
 Slægtstræ

Adelige slekter
Danske slekter
Tiago Camilo

Tiago Henrique de Oliveira Camilo  (født 24. mai 1982 i Bastos) er en brasiliansk judoka. Han har et sølv og en bronse fra OL.

Eksterne lenker 
 

Brasilianske judoka
Olympiske sølvmedaljevinnere for Brasil
Olympiske bronsemedaljevinnere for Brasil
Medaljevinnere under Sommer-OL 2000
Deltakere for Brasil under Sommer-OL 2000
Judoka under Sommer-OL 2000
Medaljevinnere under Sommer-OL 2008
Deltakere for Brasil under Sommer-OL 2008
Judoka under Sommer-OL 2008
Deltakere for Brasil under Sommer-OL 2012
Judoka under Sommer-OL 2012
Deltakere for Brasil under Sommer-OL 2016
Judoka under Sommer-OL 2016
Personer fra regionen Marília
Fødsler i 1982
Verdensmestere i judo
Olympiske medaljevinnere i judo
Grand Hotel (Arendal)

Grand Hotell var et hotell i Arendal med adresse Langbryggen 19.

Den første bygningen ble bygget i 1660 av Hans Sørensen Tysch. Det ble brukt på 1700-tallet til handelsvirksomhet. Det ble overtatt av Anders og Hans Dedekam i 1827, og ble ettervert brukt som festlokaler. I 1852 kjøpte Günther Sandberg bygningen og startet med den første hotelldriften i bygget. det ble så solgt til tyskeren Jodochus Edmundus Schnurbusch, som drev hotellet videre. Hotellet ble blant annet brukt til samlingsted og til kortspill for byen fornemme borgere på 1800-tallet, med byens første ordfører Morten Smith Dedekam i spissen. Bygget gikk med i brannen i 1868, og ble igjenoppbygget av Schnurbusch i mur. Det ble ombygget i 1934/1935 med ny restaurant i første etasje og på taket, etter at Hans Michaelsen kjøpte bygget.

Hotellet ble rekvirert av tyskerne under andre verdenskrig, og brukt av engelske soldater etter frigjøringen. Hotellet ble i denne perioden start nedslitt og ramponert. Bygget ble restaurert rett etter krigen, og Michaelsen solgte det 1. juni 1974 til skipsreder Marlow Wangen. Hotelldriften opphørte, og det ble omgjort til kontorer. Bygget gikk under navnet «Grandgården» helt til det ble revet høsten 2017 for å gi plass til nytt stort leilighetsbygg.

Eksterne lenker 
 Arendal kommune – Ukas postkort, Grand Hotell

Hoteller i Agder
Byggverk i Arendal
Samferdsel i Arendal
Arendals historie
Aust-Agders samferdselshistorie
Zuzana Rehák-Štefečeková

Zuzana Štefečeková (født 15. januar 1984 i Nitra) er en slovakisk skytter. Štefečeková vant olympisk sølv under Sommer-OL 2008 i Beijing i olympisk trap, deretter gjentok hun bedriften under Sommer-OL 2012 i London etter at hun vant omskytingen med Delphine Reau fra Frankrike som tok bronsen. Štefečeková ble verdensmester i olympisk trap i 2010, og har også vunnet verdenscupstevner og verdenscupfinalen i 2004.

Referanser

Eksterne lenker 
 

Slovakiske skyttere
Olympiske sølvmedaljevinnere for Slovakia
Medaljevinnere under Sommer-OL 2008
Deltakere for Slovakia under Sommer-OL 2008
Skyttere under Sommer-OL 2008
Medaljevinnere under Sommer-OL 2012
Deltakere for Slovakia under Sommer-OL 2012
Skyttere under Sommer-OL 2012
Medaljevinnere under Sommer-OL 2020
Deltakere for Slovakia under Sommer-OL 2020
Skyttere under Sommer-OL 2020
Deltakere under Europalekene 2015
Personer fra Nitra
Fødsler i 1984
Olympiske medaljevinnere i skyting
Risjod Sobirov

Rishod Sobirov (russisk: Ришод Собиров; født 11. september 1986) er en usbekisk judoka.

Sobirov er dobbelt verdensmester fra 2010 og 2011 i den letteste judovektklassen (-60 kg), og tok bronse både i sommer-OL 2008 i Beijing og sommer-OL 2012 i London. Han var fra 2011-2012 ranket som nr. 1 i verden i sin vektklasse.

Referanser

Eksterne lenker 
 

Usbekiske judoka
Olympiske bronsemedaljevinnere for Usbekistan
Medaljevinnere under Sommer-OL 2008
Deltakere for Usbekistan under Sommer-OL 2008
Judoka under Sommer-OL 2008
Medaljevinnere under Sommer-OL 2012
Deltakere for Usbekistan under Sommer-OL 2012
Judoka under Sommer-OL 2012
Deltakere for Usbekistan under Sommer-OL 2016
Judoka under Sommer-OL 2016
Personer fra provinsen Buxoro
Fødsler i 1986
Verdensmestere i judo
Olympiske medaljevinnere i judo
Andreas Tölzer

Andreas Tölzer  (født 27. januar 1980 i Bonn) er en tysk judoka.

Under sommer-OL 2012 i London vant han bronse i +100-kilosklassen. Han har i tillegg to sølv fra VM i 2010 og 2011 i tillegg til ett gull og to bronse fra EM.

Referanser

Eksterne lenker 
 

Tyske judoka
Olympiske bronsemedaljevinnere for Tyskland
Deltakere for Tyskland under Sommer-OL 2004
Judoka under Sommer-OL 2004
Deltakere for Tyskland under Sommer-OL 2008
Judoka under Sommer-OL 2008
Medaljevinnere under Sommer-OL 2012
Deltakere for Tyskland under Sommer-OL 2012
Judoka under Sommer-OL 2012
Olympiske medaljevinnere i judo
Chen Ding

Chen Ding (født 5. august 1992 i Yunnan) er en kinesisk kappgjenger.

Han ble olympisk mester under Sommer-OL 2012 i London på distansen 20 km. kappgang på tiden 1.18.46 som var ny olympisk rekord.

Referanser

Eksterne lenker  
 

Kinesiske kappgjengere
Olympiske mestere for Kina
Deltakere for Kina under Sommer-OL 2016
Friidrettsutøvere under Sommer-OL 2016
Medaljevinnere under Sommer-OL 2012
Deltakere for Kina under Sommer-OL 2012
Friidrettsutøvere under Sommer-OL 2012
Deltakere for Kina under VM i friidrett 2013
Deltakere for Kina under VM i friidrett 2015
Lenny Von Dohlen

Lenny Von Dohlen (født 22. desember 1958 i Augusta i Georgia, død 5. juli 2022) er en amerikansk skuespiller med erfaring fra fjernsyn, film og teaterscenen.

Han døde den 5. juli 2022.

Filmografi

Referanser

Eksterne lenker 
 

Skuespillere fra USA
Personer fra Atlanta
Dødsfall i 2022
Claus Bille

Claus Bille (født ca. 1490, død 4. januar 1558 på Lyngsgård i Skåne) til Lyngsgård, Raabelev, Vandaas, Allinde og flere andre gods, var en dansk ridder og riksråd.

Liv 
Han tilhørte adelsslekten Bille, og var sønn av riksråd Steen Basse Bille og Margrethe Clausdatter Rønnov. Han var bror til erkebiskop Torbern Bille og fetter til statsmannen Eske Bille. I 1528 ble han lensherre på Båhus slott og medlem av det norske Riksrådet, siden også av det danske. Han deltok i Stockholms blodbad og sto sammen med Søren Norby for arrestasjonene av den svenske adel. Frederik Is regjering satte pris på Claus Bille, og Billeslekten fikk i denne perioden større politisk makt og innflytelse enn noen andre adelsslekter.

Claus Bille var blant annet far til Beate Clausdatter Bille og derfor morfar til Tycho Brahe. Han ligger begravet sammen med sin hustru Lisbet Ulfstand i Vram kirke.

Referanser

Litteratur 
 Bille, Claus, Dansk biografisk Lexikon

Danske riksråder
Bille-slekten
Fødsler på 1400-tallet
Dødsfall i 1558
Personer fra Skåne
Den karelo-finske sosialistiske sovjetrepublikk

Den karelo-finske sosialistiske sovjetrepublikk (finsk:Karjalais-suomalainen sosialistinen neuvostotasavalta; russisk: Каре́ло-Фи́нская Сове́тская Социалисти́ческая Респу́блика, tr. Karelo-Finskaja Sovetskaja Sotsialistitsjeskaja Respublika), eller Den karelo-finske SSR, var en sovjetrepublikk som eksisterte fra 1940 til den ble en del av Den russiske SFSR som provinsen Den autonome karelske SSR i 1956.

Eksterne lenker 
 

Historiske stater
Tidligere sovjetrepublikker
Historiske stater og riker i Europa
Stater og territorier etablert i 1940
Stater og territorier opphørt i 1956
Karelen
Greg Rutherford

Gregory James Rutherford (født 17. november 1986 i Milton Keynes i Buckinghamshire) er en engelsk friidrettsutøver som konkurrerer i 100 meter og lengdehopp.

På hjemmebane i Sommer-OL 2012 i London vant han gullmedalje i herrenes lengdehoppkonkurranse den 4. august 2012.

Han vant gull i lengdehopp i Samveldelekene 2014 i Glasgow.

Referanser

Eksterne lenker 
 
 

Britiske lengdehoppere
Olympiske mestere for Storbritannia
Verdensmestere i friidrett for Storbritannia
Europamestere i friidrett
Samveldemestere
Medaljevinnere under Sommer-OL 2012
Deltakere for Storbritannia under Sommer-OL 2012
Friidrettsutøvere under Sommer-OL 2012
Deltakere for England under Samveldelekene 2014
Friidrettsutøvere under Samveldelekene 2014
Medaljevinnere under Sommer-OL 2016
Deltakere for Storbritannia under Sommer-OL 2016
Friidrettsutøvere under Sommer-OL 2016
Deltakere for Storbritannia under VM i friidrett 2015
Katie Ledecky

Kathleen Genevieve Ledecky (født 17. mars 1997 i Washington, D.C., USA) er en amerikansk svømmer.

Katie Ledecky bor i Bethesda, Maryland og er datter av David og Mary Gen Ledecky. Moren er en tidligere svømmer for University of New Mexico. Katie Ledecky trenes av Yuri Suguiyama og er medlem av Curl-Burke Swim Club.

I Sommer-OL 2012 i London ble hun olympisk mester på 800 meter fri. I finalen satte hun amerikansk rekord med tiden 8:14.63. Det er den nest raskeste tiden i verden noensinne; bare slått av Rebecca Adlingtons verdensrekord fra Sommer-OL 2008 i Beijing.

Hun tok sølv på stafettlaget på 4×200 m fri under Sommer-OL 2020 i Tokyo,

Sommer-OL i Rio de Janeiro 
Første gull i Rio var ny verdensrekord i 400 m fri for damer.

Referanser

Eksterne lenker 
 
 

Personer fra Washington, D.C.
Svømmere fra USA
Olympiske mestere for USA i svømming
Olympiske sølvmedaljevinnere for USA i svømming
Verdensmestere i svømmesport for USA
Medaljevinnere under Sommer-OL 2012
Deltakere for USA under Sommer-OL 2012
Svømmere under Sommer-OL 2012
Medaljevinnere under Sommer-OL 2016
Deltakere for USA under Sommer-OL 2016
Svømmere under Sommer-OL 2016
Deltakere for USA under Sommer-OL 2020
Svømmere under Sommer-OL 2020
Medaljevinnere under Sommer-OL 2020
Deltakere for USA under VM i svømmesport 2013
Deltakere for USA under VM i svømmesport 2015
Deltakere for USA under VM i svømmesport 2017
Deltakere for USA under VM i svømmesport 2019
Deltakere for USA under VM i svømmesport 2022
Sykling under Sommer-OL 2012 – Terrengsykling kvinner

Terrengsykling kvinner i sykling under Sommer-OL 2012 fant sted den 11. august 2012 på  Hadleigh Farm i Essex.

Resultater

Eksterne lenker 
 
 https://archive.is/20130128030932/www.london2012.com/cycling-mountain-bike/event/women/index.html

Sykling under Sommer-OL 2012
Ostemasse

Ostemasse er den halvfaste massen som utskilles fra melk ved tilsetning av løype eller sure stoffer som f.eks. eddik.  Hovedinnholdet i ostemasse er melkens proteiner og fettstoffer.

Til produksjon av ost brukes oftest løype for å utskille ostemassen.  Ellers brukes gjerne andre midler i produksjonen av retter som inneholder ostemasse, f.eks. surmelk ved tilberedning av dravle.

Ost
Baranavitsjy

Baranavitsjy (belarusisk: Бара́навічы), eller Baranovitsji (russisk: Бара́новичи; polsk: Baranowicze; jiddisch: באראנאוויטש – Baranovitsh), er en by som ligger i regionen Brest voblasts i Belarus. Byen har  innbyggere (beregnet 2012).

Historie 
Under den polsk-sovjetiske krig ble byen gjenvunnet av Polen fra Sovjetunionen. I 1919 fikk Baranavitsjy byrettigheter. I 1921 hadde byen i overkant av 11 000 innbyggere (67% jøder og resten var for det meste polakker, belarusere og russere). På 1920-tallet begynte byen å vokse og ble raskt et viktig senter for handel i regionen. I 1939 hadde byen nesten 30 000 innbyggere og var den viktigste byen i den polske provinsen Nowogródek voivodskap.

Rett etter starten av andre verdenskrig i 1939 blei byen okkupert av Sovjetunionen som følge av Molotov–Ribbentrop-pakten. Byens jødiske befolkning gikk fra 9 000 til 12 000 på grunn av jødiske flyktninger fra det tyskokkuperte Polen. Da tyskerne gikk til angrep på Sovjetunionen den 22. juni 1941 under navnet Operasjon Barbarossa, ble byen erobret av Wehrmacht den 25. juni 1941. I august samme år ble det opprettet en getto i byen med i overkant av 12 000 jøder. Jødene levde i dårlige kår i gettoen. Mellom 4. mars og 14. desember 1942 blei hele den jødiske befolkningen i gettoen transportert til forskjellige konsentrasjonsleirer og drept i gasskamrene. Bare 250 av de 12 000 jødene som var i byen under andre verdenskrig overlevde.

Byen ble frigjort fra tyskerne den 6. juli 1944 av den røde armé. Etter krigen ble store deler av den polske befolkningen i byen utvist til Sibir og Kasakhstan. Etter krigen ble byen en del av den belarusiske SSR som var en provins i Sovjetunionen. I 1991 ble byen en del av det uavhengige Belarus.

Referanser

Eksterne lenker 
 
 BARANOVICHI.BY - CITY PORTAL
 Modern views of Baranovichi
 INTEX-PRESS online - latest news of Baranovichi region
 Public Transport in Baranavichy
 Baranovichi University Photos
 Photos on Radzima.org
 Baranowicze Radio Station
 Pre-war photos of Baranovichi
 History of Baranovichi
 Baranavichy in history
 Baranovichi. Synagogues
 British 1:25,000 map from 1943

Byer i Belarus
Bosetninger etablert i 1706
Ivana Maksimović

Ivana Maksimović (serbisk: Ивана Максимовић; født 2. mai 1990) er en serbisk sportsskytter. Hun deltok under Sommer-OL 2012 i London der hun først ble nummer 37 i 10 m luftrifle, før hun tok sølvmedaljen i 50 m rifle.

Ivana Maksimović er datter av Goran Maksimović som tok gull i 10 m luftrifle for Jugoslavia under Sommer-OL 1988 i Seoul, og som i 2012 er trener for det serbiske landslaget.

Referanser

Eksterne lenker 
 

Serbiske skyttere
Olympiske sølvmedaljevinnere for Serbia
Medaljevinnere under Sommer-OL 2012
Deltakere for Serbia under Sommer-OL 2012
Skyttere under Sommer-OL 2012
Deltakere under Europalekene 2015
Deltakere for Serbia under Sommer-OL 2016
Skyttere under Sommer-OL 2016
Olympiske medaljevinnere i skyting